ጃዋር ኣብዚ ሰዓት እዚ ንዓዲ ምምላሱ ረብሓ ከምዘለዎ እዩ ዝኣምን። ክሲ ብርሃኑ ነጋን ጃዋር መሓመድን ተቛሪፁ "ኣብዚ ሕዚ እዋን ኣብ ኢትዮጵያ መንግስቲ ኣሎ ንምባል ኣይከኣልን" ጃዋር መሓመድ ስልጣን ናይ ምሓዝ ድሌት የብለይን "ሃገር ዝሕምሱ ውልቀሰባትን ጉጅለታትን ኣለዉ። እቲ መፂኡ ዘሎ ለውጢ፡ ሰላም ከምፅእ ከምዘይኽእል፣ ውሕስነት ዜጋታት ከረጋግፅ ከምዘይኽእል፣ ዜጋታት ብሰላም ወፂኦም ክኣትዉ ዘኽእል ከምዘይኮነ፣ ኢትዮጵያ ከም ሃገር ሕዚ'ውን ኣብ ዘይምርግጋእ ከምዘላ፣ ናብ ሰላምን ዲሞክራስን ኣይትሰጋገርን ዘላ እናበሉ ህዝቢ ኣብቲ ለውጢ ኾነ ኣመራርሓ እምነት ከይህልዎ ይሰርሑ'ዮም ዘለዉ። ከማይ ዝኣመሰሉ ሰባት ናብ ዓዲ እንትምለሱ ድማ ከምዚ ዓይነት ኣተሓሳስባታት ንምድኻም ጠቓሚ እዩ። ብተወሳኺ ድማ፡ ቃልስና ሕዚ ካብ ተቓውሞ ናብ ምምሕዳር ክዓቢ ስለዘለዎ፡ ቅድሚ ሕዚ ብተቓውሞ ክንቃለስ ዝፀናሕና ሰባት ናብ ህንፀት ዲሞክራሲን ሰላምን ክንዋፈር ኣለና።" ኢሉ። ጃዋር ናብ ኢትዮጵያ ምስተመለሰ ብመንግስቲ ሓለዋ ክግበረሉ እዩ። ነዚ ድማ ምስ ቀዳማይ ሚኒስተርን ምስ ወፃኢ ጉዳይ ሚኒስተርን ተዛቲና ኢና ይብል። ናብ ትግራይ ንምንታይ እዩ ክኸይድ?
